रघुवंश प्रसाद सिंह
डाक्टर रघुवंश प्रसाद सिंह (जन्म 6 जून, 1946) भारत के चौदहवीं लोकसभा के सदस्य एवं संयुक्त प्रगतिशील गठबंधन सरकार में कैबिनेट मंत्री थे। श्री सिंह ग्रामीण विकास मंत्रालय का कामकाज संभालते थे। वे संप्रग सरकार में राष्ट्रीय जनता दल का प्रतिनिधित्व कर रहे थे। श्री सिंह बिहार के वैशाली लोकसभा क्षेत्र से चुनकर आये थे। 13 सितम्बर 2020 को 74 साल की उम्र में दिल्ली एम्स में इलाज के दौरान इनका निधन हुआ।